b'\n_START_ARTICLE_\nVelika nagrada Dieppa 1934\n_START_SECTION_\nPred dirko\n_START_PARAGRAPH_\nZaradi dirk Coppa Ciano in Velika nagrada Albija, ki sta potekali na isti dan, je bila \xc5\xa1tartna vrsta nekoliko okrnjena. Dirka je potekala v dveh enournih preddirkah in dvournemu finalu, kamor se je uvrstilo po najhitrej\xc5\xa1ih pet dirka\xc4\x8dev. V drugi preddirki se je smrtno ponesre\xc4\x8dil Jean Gaupillat.\n_START_SECTION_\nDirka\n_START_PARAGRAPH_\nMarcel Lehoux je povedel na \xc5\xa1tartu, sledil mu je Louis Chiron, ki pa je naredil v ovinku Saint Aubyn napako, tr\xc4\x8dil v robnik, pri po\xc5\xa1kodoval vzmetenje na svojem dirkalniku in nekaj krogov kasneje odstopil. Po prvem krogu so tako vodilnemu Francozu sledili Philippe \xc3\x89tancelin, Chris Staniland, Clifton Penn-Hughes in Jos\xc3\xa9 Scaron. \xc3\x89tancelin je bil zelo blizu vodilnemu Lehouxu in ga tudi uspel prehiteti, a ga je ta takoj nazaj prehitel. Vodilna dirka\xc4\x8da sta \xc5\xa1e ve\xc4\x8dkrat zamenjala mesti, toda kmalu je postalo jasno, da je \xc3\x89tancelinov Maserati 8CM hitrej\xc5\xa1i na ravnini in lahko kadar koli prehiti rojaka. V triindvajsetem krogu je Lehoux moral \xc5\xa1e na postanev v bokse za menjavo sve\xc4\x8dk, tako da je \xc3\x89tancelin zdaj imel \xc5\xbee dvominutno prednost in je neogro\xc5\xbeen zmagal. Lehoux je \xc5\xbee s krogom zaostana osvojil drugo mesto, Earl Howe pa tretje.'